\nDupa ce i-a cucerit pe cititorii din intreaga lume cu incredibila ei poveste de dragoste cu Lketinga, un razboinic masai din tribul Samburu, viitorul ei sot, si despre viata ei in Kenya, Corinne Hofmann ne prezinta intoarcerea in Elvetia si dificultatile pe care le-a avut de infruntat aici. Insa, cu acelasi amestec de curaj si optimism de care a dat dovada in Kenya, Corinne depaseste toate obstacolele care ii ies in cale, fie ele birocratice sau sociale, si se readapteaza la obiceiurile europene, construind o noua viata pentru ea si fiica ei, Napirai. Totodata, aflam cum a ajuns Corinne sa scrie Indragostita de un masai si care a fost parcursul ei in lumea literara. Adio, Africa raspunde la mai multe intrebari lasate deschise de prima ei carte si ne face martori la lupta autoarei cu propriul trecut, de care incearca sa se rupa pentru a gasi puterea sa o ia de la capat.\n